Source: https://www.riigiteataja.ee/akt/105072016002
Timestamp: 2020-06-03 04:55:27+00:00

Document:
RT I, 05.07.2016, 2
29.06.2016 otsus nr 809
§ 1. Keskkonnatasude seaduse muutmine
„Keskkonnatasude kehtestamisel ja rakendamisel lähtutakse keskkonnakaitse vajadusest, riigi majanduslikust ja sotsiaalsest olukorrast ning käesolevas seaduses sätestatud juhul ka tasustatavast loodusvarast loodavast väärtusest. Maavara kaevandamisõiguse tasumäära kehtestamisel üle käesolevas seaduses sätestatud alammäärade lähtutakse riigi tulu teenimise eesmärgist. Energeetilise maavara puhul lähtutakse lisaks tulu teenimise eesmärgile energeetilisest maavarast toodetavast lisandväärtusest.”;
2) paragrahvi 3 lõige 4 muudetakse ja sõnastatakse järgmiselt:
„(4) Loodusvarade kasutusõiguse tasu makstakse käesoleva seaduse alusel kehtestatud tasumäärade järgi. Tasumäärade kehtestamisel arvestatakse loodusvaravarude seisundit, kasutuskohta, kvaliteeti, defitsiitsust, kasutusviisi keskkonnaohtlikkust, muude loodusvarade kaitse vajadust ning käesolevas seaduses sätestatud juhul ka tasustatavast loodusvarast loodavat väärtust. Maavara kaevandamisõiguse tasumäära kehtestamisel üle käesolevas seaduses sätestatud alammäärade lähtutakse riigi tulu teenimise eesmärgist. Energeetilise maavara puhul lähtutakse lisaks tulu teenimise eesmärgile energeetilisest maavarast toodetavast lisandväärtusest.”;
3) paragrahvi 4 lõige 1 muudetakse ja sõnastatakse järgmiselt:
„(1) Keskkonnatasude rakendamise eesmärk on vältida või vähendada loodusvarade kasutamisega, saasteainete keskkonda heitmisega ja jäätmete kõrvaldamisega seotud võimalikku kahju, suunata loodusvara tõhusamalt kasutama ning teenida riigile tulu loodusvara kasutada andmisest.”;
4) paragrahvi 4 lõiked 2 ja 3 muudetakse ning sõnastatakse järgmiselt:
„(2) Keskkonnatasudest saadav raha jaotatakse käesoleva seadusega sätestatud ulatuses riigieelarve ja keskkonnakasutuse asukoha või muul alusel määratud kohaliku omavalitsuse üksuste eelarvete vahel.
(3) Käesoleva seaduse § 56 lõikes 1 nimetatud sihtasutusele laekuvat raha kasutatakse sihtotstarbeliselt vastavalt keskkonnaseadustiku üldosa seaduse §-s 1 sätestatud eesmärgile.”;
5) paragrahvi 9 lõike 3 punkt 7 muudetakse ja sõnastatakse järgmiselt:
„7) põlevkivi – 0,275 ja 6,39 eurot tonni eest;”;
6) paragrahvi 9 lõike 3 punkt 9 muudetakse ja sõnastatakse järgmiselt:
„9) turvas – 0,29 ja 2,87 eurot tonni eest.”;
7) paragrahvi 9 lõige 8 muudetakse ja sõnastatakse järgmiselt:
„(8) Maavara kaevandamisõiguse tasumäära kehtestamisel lähtutakse maavaravaru kvaliteedist, defitsiitsusest, kaasnevate maavaravarude kaitsevajadusest, kaevandamiskoha ökoloogilisest väärtusest, kaevandamistingimustest, maavarasid tõhusamalt kasutama suunamise vajadusest, maavarast loodavast väärtusest ning maavaravarude kasutusalast ja alternatiivsete materjalide kasutamisvõimalustest samal eesmärgil. Maavara kaevandamisõiguse tasumäära kehtestamisel üle käesolevas seaduses sätestatud alammäärade lähtutakse riigi tulu teenimise eesmärgist. Energeetilise maavara puhul lähtutakse lisaks tulu teenimise eesmärgile energeetilisest maavarast toodetavast lisandväärtusest.”;
8) seadust täiendatakse §-ga 91 järgmises sõnastuses:
„§ 91. Energeetilise maavara kaevandamisõiguse tasu
(4) Vabariigi Valitsus teeb vajaduse korral ettepaneku energeetilise maavara kaevandamisõiguse tasumäära ülempiiri tõstmiseks, kui see on vajalik ettenähtavas perioodis õiglase tulu teenimiseks.”;
9) paragrahvi 13 lõike 1 punkt 2 muudetakse ja sõnastatakse järgmiselt:
„2) 25 protsenti 2011. aastal kehtinud tasumäärast kaevandusala asukoha kohaliku omavalitsuse üksuse eelarvesse, kui maavaravaru kaevandatakse käesoleva lõike punktis 1 nimetamata piirkonnas asuvas üleriigilise tähtsusega maardlas, välja arvatud käesoleva lõike punktides 5 ja 6 sätestatud juhul;”;
10) paragrahvi 13 lõike 1 punkt 3 muudetakse ja sõnastatakse järgmiselt:
„3) 100 protsenti kaevandamisala asukoha kohaliku omavalitsuse üksuse eelarvesse, kui maavaravaru kaevandatakse kohaliku tähtsusega maardlas, välja arvatud käesoleva lõike punktis 6 sätestatud juhul;”;
11) paragrahvi 13 lõiget 1 täiendatakse punktidega 5–7 järgmises sõnastuses:
„5) 0,275 eurot kaevandatud tonni kohta kaevandamisala asukoha kohaliku omavalitsuse üksuse eelarvesse, kui kaevandatakse põlevkivi;
6) 0,29 eurot kaevandatud tonni kohta kaevandamisala asukoha kohaliku omavalitsuse üksuse eelarvesse, kui kaevandatakse hästilagunenud turvast;
7) käesoleva lõike punktides 5 ja 6 nimetatud osast üle jääv osa – 100 protsenti riigieelarvesse.”;
12) paragrahvi 19 lõige 2 tunnistatakse kehtetuks;
13) paragrahvi 56 lõige 1 muudetakse ja sõnastatakse järgmiselt:
„(1) Keskkonnakasutusest riigieelarvesse laekunud raha eraldatakse riigi eraõiguslikes juriidilistes isikutes osalemise seaduse alusel asutatud sihtasutusele, mille asutajaõigusi teostab Rahandusministeerium (edaspidi sihtasutus), käesoleva seaduse §-s 4 sätestatud eesmärgil kasutamiseks järgmiselt:
2) vee erikasutusõiguse ja maavara kaevandamisõiguse tasudest, välja arvatud käesoleva seaduse § 91 lõikes 1 nimetatud energeetiliste maavarade kaevandamisõiguse tasu, riigieelarvesse laekunud raha – 50 protsendi ulatuses 2009. aastal kehtinud keskkonnatasu määradest.”;
14) paragrahvi 56 täiendatakse lõikega 11 järgmises sõnastuses:
„(11) Käesoleva paragrahvi lõikes 1 nimetatud sihtasutuse nõukogu liikmetest neli on Riigikogu liikmed, kes nimetatakse Riigikogu otsusega Riigikogu keskkonnakomisjoni ettepanekul. Valdkonna eest vastutav minister on sihtasutuse nõukogu liige oma ametikoha järgselt. Teised sihtasutuse nõukogu liikmed nimetab asutajaõiguste teostaja, sealhulgas kolm liiget valdkonna eest vastutava ministri ettepanekul.”;
15) seadust täiendatakse §-ga 682 järgmises sõnastuses:
„§ 682. Energeetiliste maavaradega seotud sätete rakendamine
(8) Käesoleva paragrahvi lõikes 2 viidatud koefitsientide kaotamise ja lõikes 4 viidatud kaevandamisõiguse tasu määrade ja kaevandamisõiguse tasu arvestamise aluste tagasiulatuvast rakendamisest tulenevalt ei vähendata 2017. aasta 1. jaanuarini kehtivas ulatuses käesoleva seaduse § 13 alusel kohaliku omavalitsuse üksuse eelarvesse kantud maavara kaevandamisõiguse tasu ega 2016. aasta 1. juulini käesoleva seaduse § 56 lõike 1 alusel sihtasutusele eraldatud välisõhu saastetasu ja maavara kaevandamisõiguse tasu.”.
(2) Käesoleva seaduse § 1 punktid 9–11 jõustuvad 2017. aasta 1. jaanuaril.

References: § 1
 § 56
 § 91
 § 13
 § 56
 § 1